Mamut One

Mamut One er et forretningssystem som kombinerer regnskap, skatt, kundeoppfølging (CRM), fakturering, innkjøp/logistikk, lønn/personal, prosjektstyring, timeregistrering, med nettbaserte løsninger som nettsted/e-handel, e-post, online kundeundersøkelser, sikkerhet, kommunikasjon, domenenavn og Web-hosting.

Systemet har sin bakgrunn fra regnskapssystemet Guru Office som så dagens lys i 1994. 

 Historie 
I tiden før 1994 var det vanlig at selskaper som førte regnskapet selv, benyttet seg av løsninger fra flere leverandører. Typisk hadde man ett system for å føre selve regnskapet (bilagsjournal), og så et annet system for føring av lønn. En del virksomheter hadde også tatt i bruk egne løsninger for salgs- og kundeoppfølging. Utfordringen var at desto flere systemet man benyttet, desto flere kundedatabaser måtte man vedlikeholde. Samme kunden kunne raskt ende opp med å være registrert i 2–3 systemer som ikke snakket med hverandre. 

Eilert Hanoa mente det ville være bedre å integrert regnskap, lønn, og kundeoppfølging i ett system med én felles kundedatabase. Med det utgangspunktet valgte han å avslutte studiene på BI og satse på lanseringen av Guru Office. Systemet har vunnet en rekke utmerkelsermamut.no: Produkttester og utmerkelser, blant annet Best i test i Datatid i 1996. Mamut Office vant en dobbeltseier i PC World Norges årlige test av økonomisystemer i nr. 10 - 2008, og tok en ny seier - den sjette på rad - i PC World Norge nr. 10 - 2009. November 2009 vinner Mamut Accountancy Age AwardsDet britiske økonomitidsskriftet AccountancyAge  i Storbritannia for fjerde gang på fem år.

 Hovedversjoner 
Mamut One finnes i en rekke versjoner, fra enkel regnskapføring, til samlede løsninger med regnskap, faktura, lager, lønn, netthandel, domene og e-post.

Felles for alle versjonene av Mamut, er at de har én felles installasjon. Felles kodebase gjør det mulig å endre versjon i løpet av få minutter, selv fra gratisversjoner til fullversjoner, uten å installere ny programvare.

Integrerte systemer

Mamut One
Mamut One består av fire hovedkomponenter, programvare, nettverk, service og community. Kjernen i systemet er forretningssystemet Mamut Business Software, og i tillegg inkluderes sentrale komponenter av systemet via Mamut Online Desktop, muligheten til å ta i bruk ulike hostingtjenester, samt tilgangt til en online community med ressursdatabaser, kundeservice, ulike rådgivningstjenester samt kurs og opplæring. 

Mamut One Enterprise
Mamut One Enterprise finnes i tre hovedversjoner – E3, E4 og E5 – hvor hovedforskjellen nivået av tilgjengelig funksjonalitet. Hovedmodulene i systemet er:
Ledelse(rapporter)
Økonomi/regnskap
Kundeoppfølging (CRM)
Salgsstøtte
Timeregistrering
Innkjøp/logistikk
Lønn/personal
Nettsted og e-handel

Mamut One Office
Mamut One Office har mye av funksjonaliteten som finnes den større versjonen Mamut One Enterprise, men er primært beregnet for virksomheter som ikke har behov for et flerbrukermiljø. Tilsvarende som for Mamut One Enterprise, leveres også Mamut One Office i ulike versjoner: Start, Standard og Professional. Hovedmodulene i Mamut One Office:
Ledelse (rapporter)
Økonomi/regnskap
Kundeoppfølging (CRM)
Salgsstøtte
Innkjøp/logistikk
Lønn/personal
Nettsted og e-handel

Fagsystemer

Mamut One Office Kundeoppfølging
Kundeoppfølging hvor blant annet kunde-, kontakt- og personaloppfølging er inkludert. 

Mamut One Office Regnskap
Bilagsregistrering og rapporter. 

Mamut One Office Lønn
Lønn, hvor også kontaktoppfølging er inkludert.

Mamut One Office Web
Nettsted og e-handel hvor også kundeoppfølging er inkludert.

Mamut Regnskapsfører
Regnskap, lønn og timeregistrering, hvor også kundeoppfølging, innkjøp og logistikk, nettsted og e-handel er inkludert.

Mamut ServiceSuite
To hovedløsninger bestående av Mamut ServiceSuite Planning og Mamut ServiceSuite E-commerce.

Butikkdata
Mamut Butikkdata er tilrettelagt for både touchskjerm, kundedisplay, kvitteringsskriver og strekkodeleser. Systemet kan tilknyttes både eksisterende eller ny maskinvareløsninger.

 Gratis versjoner 
Mamut har også en rekke gratisvesjoner under fellesbetegnelsen Mamut Open Services som fritt kan lastes ned. Felles for disse er at de ikke har noen tidsbegrensning av bruken. 

Mamut NyStart
Mamut NyStart er et gratis og omfattende etablererprogram som hjelper med planleggingen og oppstarten av egen virksomhet. Programmet gir informasjon og råd for å komme i gang og hjelper brukeren med å skrive forretningsplan steg for steg i en egen modul. Løsningen inneholder også nettsted med nettbutikk. Videre er det oversikter over kontakter, aktiviteter og dokumenter.

ServiceSuite Planning Free
Gratisversjonen inneholder de vesentligste modulene i Mamut ServiceSuite Planning, som kundekartotek, varekartotek, prislister, vareopptelling, planlegging, salgsordre. Det er mulig å opprette bookingordrer, tilknytte medarbeidere og varer, samt se utskriftsmulighetene i programmet.

 Referanser 

Eksterne lenker


Kategori:Mamut
Kategori:Planleggingsprogramvare
Kategori:Proprietær programvare